**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Վարչապետի աշխատակազմի վարչական շենքի (ք. Երևան, Հանրապետության հրապարակ, Կառավարական տուն 1) գլխավոր մուտքի նախասրահի վերանորոգման նպատակով կազմակերպվել է գնանշման հարցման ընթացակարգ, որի արդյունքում «ՍԱՄ-ՊՐՈԵԿՏ» ՍՊ ընկերության հետ կնքվել է կապալային աշխատանքների կատարման պետական գնման պայմանագիր: Վերանորոգման աշխատանքների կատարման ընթացքում, պայմանավորված սարքերի և սարքավորումների նպատակահարմար տեղադրման և էլ. մալուխների մոնտաժման, ինչպես նաև նախասրահի հարակից տարածքի և աստիճանների վերանորոգման անհրաժեշտությամբ, ի հայտ են եկել լրացուցիչ աշխատանքների կատարման անհրաժեշտություն, որի գինը գերազանցում է սկզբնական պայմանագրի ընդհանուր գնի 10 տոկոսը:

Հաշվի առնելով վերոգրյալը, ինչպես նաև այն հանգամանքը, որ նախատեսվող աշխատանքները հնարավոր չէ տեխնիկապես առանձնացնել սկզբնական պայմանագրից, Հայաստանի Հանրապետության կառավարության որոշման նախագծով նախատեսվում է թույլատրել վարչապետի աշխատակազմին «ՍԱՄ-ՊՐՈԵԿՏ» ՍՊ ընկերության հետ ս.թ. սեպտեմբերի 1-ին կնքված պետության կարիքների համար կապալային աշխատանքների կատարման N ՀՀՎԱ-ԳՀԱՇՁԲ-22/14-1 պետական գնման պայմանագրով նախատեսված աշխատանքների ծավալները ավելացնել՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 2-րդ ենթակետի պահանջները:

Վարչապետի աշխատակազմի վարչական շենքի (ք. Երևան, Հանրապետության հրապարակ, Կառավարական տուն 1) գլխավոր մուտքի նախասրահի կահավորման համար նախատեսվում է ձեռք բերել գույք և սարքավորումներ, նիստերի դահլիճի համար՝ տեսակոնֆերանսի համակարգ: Նշված գնման առարկաների ձեռքբերման նպատակով գնման ընթացակարգերը արդեն իսկ կազմակերպվել են «Գնումների մասին» ՀՀ օրենքի 15-րդ հոդվածի 6-րդ կետի համաձայն:

Միաժամանակ Կրթության տեսչական մարմնում առկա համակարգիչների մեծ մասը հին է և դանդաղագործ, ինչն անբարենպաստ ազդեցություն է ունենում աշխատանքի արդյունավետության վրա։ Բացի այդ, հեռավոր մարզերում տեսչական մարմնի ծառայողների կողմից իրականացվող ստուգումների ժամանակ աշխատանքն արդյունավետ կազմակերպելու համար անհրաժեշտ են դյուրակիր համակարգիչներ, ուստի առաջանում է հոդվածային փոփոխությունների կատարման կարիք՝ վերոնշյալ գույքը ձեռք բերելու համար:

Ինչպես նաև առաջնահերթությունների վերանայմամբ պայմանավորված, Հայաստանի Հանրապետության կառավարության որոշման նախագծով առաջարկվում է Հայաստանի Հանրապետության 2022 թվականի պետական բյուջեով հաստատված՝ Վարչապետի աշխատակազմի «1136. ՀՀ Վարչապետի լիազորությունների իրականացման ապահովում» ծրագրի «11001. Ծառայությունների, ծրագրերի համակարգում» և «31002. ՀՀ վարչապետի աշխատակազմի տեխնիկական հագեցվածության բարելավում» միջոցառումների շրջանակներում կատարել փոփոխություններ:

«1223. Միջազգային դատարաններում, միջազգային արբիտրաժներում և այլ միջազգային ատյաններում ՀՀ շահերի ներկայացում և պաշտպանություն , դրանց կողմից ընդունված վճիռների և որոշումների կատարման ապահովում » ծրագրի «11001. Հայաստանի Հանրապետության շահերի ներկայացմանն ու պաշտպանությանն ուղղված փաստաբանական, իրավաբանական ծառայություններ» միջոցառման շրջանակներում նվազեցումները կկատարվեն կանխատեսվող տնտեսումներից, որով էլ պայմանավորված միջոցառման ոչ ֆինանսական արդյունքային ցուցանիշների փոփոխություն որոշման նախագծով նախատեսված չէ:

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն**

Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2021-2026թթ. ծրագրի, ոլորտային և/կամ այլ ռազմավարությունների հետ: